لعواليم لمدفونة
{{مقال_مهضور|لعواليم لمدفونة.ogg|2020-08-23}}
{{معلومات تلفازة}}
'''لعواليم لمدفونة''' (ب لفرانساوية: Les mondes engloutis) مسلسل د رّوسوم [[فرانسا]]وي كان تّعرض ل أول مرة ف تّلفزة لفرانساوية بين 1985 و 1987. لمسلسل كتبات سّيناريو و لحيوار ديالو نينا وولمارك، رّوسوم و تّصميم د شّخصيات كان دارهوم رّسام لفرانساوي پاتريك كلايس.

لمسلسل كان داز ف [[لمغريب]] ف لبدو د تّسعينات ف تّلفزة لمغريبية.

== لقصة د لمسلسل ==
لقصة د لمسلسل كاتدوز تحت لأرض و كاتبدا ف واحد لمدينة لّي كاينة ف قلب لأرض سميتها آركاديا (Arkadia) كاتضويها واحد شّمس صطيناعية سميتها شاݣما (Shagma). هاد الشّاݣما كاتمرض و غاتكون كاتهدد باش تّفرݣع و تفنّي لمدينة د آركاديا. لوليدات صّغار ديال لمدينة غادي يبغيو يعتقو مدينتهوم و شّعب ديالهوم و غادي يزعمو يدخلو لواحد لمتحف لّي ممنوع على نّاس. غادي يعاونهوم شاݣ شاݣ باش يدخلو, هاد شاݣ شاݣ هو واحد سّفينة قديمة ب عقلها و عندها قدرات كبيرة.

فاش غادي يوصلو ل لأرشيف سّري لّي كاين ف لمتحف غادي يعرفو لقصة ديال مدينتهوم و كيفاش جدودهوم كانو كايعيشو فوق لأرض و ضرباتهوم واحد لقيامة لّي خسفات لحضارة ديالهوم و دفناتهوم تحت لأرض.

لوليدات د أركاديا غادي يخلقو واحد لمرا لّي شّكل ديالها قريب ل لباشار لّي عايشين لفوق (نّاس د أركاديا ما كايشبهوش ف شّكل ديالهوم ل لباشار د فوق لأرض) و غادي يكلفوها هي و شاݣ شاݣ و واحد جوج مخلوقات خرين بيك و باك Bic & Bac باش يطلعو ل فوق لأرض و يطلبو لعوين باش يعتقو [[شمش|شّمش]] ديالهوم و لمدينة ديالهوم من لفنا.

فاش غادي يقربو من سطح لرض، غادي يتزادو عليهوم شخصيات خرين: جوج وليدات من لباشار د لفوق سميتهوم بوب و ختو صّغيرة ريبيكا و سپارتاكوس لّي هو واحد رّحالة كايعيش بوحدو بين طّبقات د لأرض.

هاكدا غادي يدخلو كاملين ف رحلة راكبين ف شاݣ شاݣ بين طّبقات د لأرض باش يقلبو على شي وسيلة باش يعتقو آركاديا. لموغامرات ديالهوم غادي تلاقيهوم مع شعوب و شخصيات كتار و غادي يكونو ديما مهددين ب لقراصنة لّي تايݣريسيو الناس تّحتانيين بين طّبقات د لأرض.<ref>{{Cite web
|url=http://www.planete-jeunesse.com:80/fiche-61-les-mondes-engloutis.html
|archive-url=https://web.archive.org/web/20200120205738/20200120205738/http://www.planete-jeunesse.com:80/fiche-61-les-mondes-engloutis.html
|archive-date=20 يناير 2020
|title=Les mondes engloutis
}}</ref>

== مصادر ==
{{عيون}}
{{ضبط مخازني}}

[[تصنيف:ميكيات فرانساوية]]
[[تصنيف:مقالات فيها مصدر و 3000 بايت]]
[[تصنيف:مسلسل روسوم د التلفازة]]
لعواليم لمدفونة (ب لفرانساوية: Les mondes engloutis) مسلسل د رّوسوم فرانساوي كان تّعرض ل أول مرة ف تّلفزة لفرانساوية بين 1985 و 1987. لمسلسل كتبات سّيناريو و لحيوار ديالو نينا وولمارك، رّوسوم و تّصميم د شّخصيات كان دارهوم رّسام لفرانساوي پاتريك كلايس.

لمسلسل كان داز ف لمغريب ف لبدو د تّسعينات ف تّلفزة لمغريبية.

 لقصة د لمسلسل 
لقصة د لمسلسل كاتدوز تحت لأرض و كاتبدا ف واحد لمدينة لّي كاينة ف قلب لأرض سميتها آركاديا (Arkadia) كاتضويها واحد شّمس صطيناعية سميتها شاݣما (Shagma). هاد الشّاݣما كاتمرض و غاتكون كاتهدد باش تّفرݣع و تفنّي لمدينة د آركاديا. لوليدات صّغار ديال لمدينة غادي يبغيو يعتقو مدينتهوم و شّعب ديالهوم و غادي يزعمو يدخلو لواحد لمتحف لّي ممنوع على نّاس. غادي يعاونهوم شاݣ شاݣ باش يدخلو, هاد شاݣ شاݣ هو واحد سّفينة قديمة ب عقلها و عندها قدرات كبيرة.

فاش غادي يوصلو ل لأرشيف سّري لّي كاين ف لمتحف غادي يعرفو لقصة ديال مدينتهوم و كيفاش جدودهوم كانو كايعيشو فوق لأرض و ضرباتهوم واحد لقيامة لّي خسفات لحضارة ديالهوم و دفناتهوم تحت لأرض.

لوليدات د أركاديا غادي يخلقو واحد لمرا لّي شّكل ديالها قريب ل لباشار لّي عايشين لفوق (نّاس د أركاديا ما كايشبهوش ف شّكل ديالهوم ل لباشار د فوق لأرض) و غادي يكلفوها هي و شاݣ شاݣ و واحد جوج مخلوقات خرين بيك و باك Bic & Bac باش يطلعو ل فوق لأرض و يطلبو لعوين باش يعتقو شّمش ديالهوم و لمدينة ديالهوم من لفنا.

فاش غادي يقربو من سطح لرض، غادي يتزادو عليهوم شخصيات خرين: جوج وليدات من لباشار د لفوق سميتهوم بوب و ختو صّغيرة ريبيكا و سپارتاكوس لّي هو واحد رّحالة كايعيش بوحدو بين طّبقات د لأرض.

هاكدا غادي يدخلو كاملين ف رحلة راكبين ف شاݣ شاݣ بين طّبقات د لأرض باش يقلبو على شي وسيلة باش يعتقو آركاديا. لموغامرات ديالهوم غادي تلاقيهوم مع شعوب و شخصيات كتار و غادي يكونو ديما مهددين ب لقراصنة لّي تايݣريسيو الناس تّحتانيين بين طّبقات د لأرض.

 مصادر 

تصنيف:ميكيات فرانساوية
تصنيف:مقالات فيها مصدر و 3000 بايت
تصنيف:مسلسل روسوم د التلفازة